OpenLLM-France/wikimedia huggingface dataset:
# East Montpelier

East Montpelier és una població dels Estats Units a l'estat de Vermont. Segons el cens del 2000 tenia 2.578 habitants.

## Demografia

Segons el cens del 2000, East Montpelier tenia 2.578 habitants, 1.007 habitatges, i 730 famílies. La densitat de població era de 31,1 habitants per km².
Per edats la població es repartia de la següent manera: un 24,3% tenia menys de 18 anys, un 6,3% entre 18 i 24, un 26,3% entre 25 i 44, un 32,1% de 45 a 60 i un 11% 65 anys o més.
L'edat mediana era de 41 anys. Per cada 100 dones de 18 o més anys hi havia 96,7 homes.
La renda mediana per habitatge era de 46.469 $ i la renda mediana per família de 53.922 $. Els homes tenien una renda mediana de 36.023 $ mentre que les dones 26.216 $. La renda per capita de la població era de 22.425 $. Entorn del 2,3% de les famílies i el 3,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- East Montpelier». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 13 agost 2010].
* ↑ «Geographic Comparison Table- East Montpelier». American Fact Finder. Oficina del Cens dels Estats Units, 12-01-2010.
# Cochranella vozmedianoi

Cochranella vozmedianoi és una espècie de granota que viu a Veneçuela.

## Bibliografia

* La Marca, E. & Señaris, C. 2004. Cochranella vozmedianoi. 2006 IUCN Red List of Threatened Species. Accedit a 25 d'abril del 2008.
# Mario de las Casas

Mario de las Casas (31 de gener de 1905 - 10 d'octubre de 2002) fou un futbolista peruà.

## Selecció del Perú

Va formar part de l'equip peruà a la Copa del Món de 1930. També participarà en el Campionat sud-americà de 1929 i 1935.

## Referències

* ↑ «FIFA profile». Arxivat de l'original el 2015-02-03. [Consulta: 29 abril 2018].
* ↑ Southamerican Championship 1929 a rsssf
* ↑ Southamerican Championship 1935 a rsssf
# Barrera Jersey

Una Barrera Jersey o mur Jersey (de Nova Jersey) és una barrera de formigó utilitzada per separar vies de circulació. Va ser concebut per minimitzar els danys al vehicle en cas de contacte accidental, tot impedint la col·lisió frontal en algunes vies. Té com a principals avantatges una elevada resistència al xoc i l'ocupació d'un espai molt petit.
La majoria de les barreres originals es van construir a Nova Jersey en els anys 1950 i fins a principis dels 60 no van ser "modulars"; van ser col·locades a les vorades. Moltes de les primeres instal·lacions (Ruta 46 al Comtat de Bergen i Comtat de Passaic) eren molt més curtes que les actuals, aproximadament dos peus d'alçada. Una barrera Jersey típica té 32 polzades (81 cm) d'alçada i és fet d'acer reforçat. Està fabricada amb formigó reforçat d'acer o plàstic. Molts es construeixen amb el reforç d'acer incrustat que sobresurt per cada extrem, permetent-los que s'incorporin a emplaçaments permanents.
Les barreres Jersey serveixen també com a barreres de seguretat o proteccions temporals contra els atacs suïcides.
Aquests separadors modulars de formigó són de vegades reemplaçats per un dispositiu més lleuger, el separador de polietilè, en una mena de con rectangular alternativament vermell i blanc.
* Tall d'una barrera Jersei.
* Soldats protegint-se darrere dels murs Jersei a Bagdad.
* Separador de vies

## Referències

* ↑ «New Jersey Median Barrier History».
* ↑ Federal Highway Administration (FHWA). Washington, D.C. "Concrete Barriers." Arxivat 2011-09-06 a Wayback Machine. FHWA Safety Programme. 2010-09-24.
* ↑ «Còpia arxivada». Arxivat de l'original el 2017-08-22. [Consulta: 22 agost 2017].
# Patrici Reynés Calvache

Patrici Reynés Calvache (26 de juliol de 1969, Maó), també conegut com a Tisi Reynés, és un exjugador de bàsquet menorquí.
Després de 25 anys de carrera esportiva, el 26 de maig de 2006, als 36 anys, va decidir retirar-se com a jugador en actiu, després d'haver complert amb el somni de pujar a l'ACB amb l'equip de la seua vida, el Menorca Bàsquet, i un any després d'aconseguir la permanència. El Menorca Bàsquet va decidir retirar la seua samarreta amb el dorsal número 4 i penjar-la al Pavelló Menorca. La celebració de la retirada de la samarreta segueix pendent de realització a dia d'avui encara que ningú jugui amb aquest número.

## Clubs

* La Salle Maó
      * La Salle Maó - Categories inferiors
      * La Salle Maó - Jr i 2ª DIV - 1987/1991
* Castellar - 2ª DIV - 1991/1992
* La Salle Maó
      * La Salle Maó - 2ª DIV - 1992/1994
      * La Salle Maó - EBA - 1994/1997
* Menorca Bàsquet - LEB - 1997/2002
* Tenerife Baloncesto - LEB- 2002/2003
* CB Gran Canària - ACB - 2003/2004
* Menorca Bàsquet
      * Menorca Bàsquet - LEB - 2004/2005
      * Menorca Bàsquet - ACB - 2005/2006

## Palmarès

* Temp. 1994/95: Campió EBA
* Temp. 1995/96: All Star EBA
* Temp. 1996/1997: Ascens a LEB amb el Menorca Bàsquet
* Temp. 2000: All Star LEB
* Temp. 2001: All Star LEB
* Temp. 2002/03: Campió Copa Príncep d'Astúries amb el Tenerife
* Temp. 2002/03: Ascens a l'ACB amb el Tenerife
* Temp. 2004/05: Ascens a l'ACB amb el Menorca Bàsquet

## Estadístiques a la Lliga ACB

| Temporada | Equip | Lliga | PJ | MPP | PPP | RPP | APP | VPP |
| 2003-04 | Gran Canària | ACB | 34 | 18 | 7,8 | 1,8 | 2,4 | 6,4 |
| 2003-04 (play-off) | Gran Canària | ACB | 4 | 12 | 3,7 | 0,7 | 0,5 | 1 |
| 2005-06 | Menorca Bàsquet | ACB | 34 | 18 | 6,1 | 1,8 | 2 | 5,3 |
(Llegenda: PJ= Partits jugats; MPP= Minuts per partit; PPP= Punts per partit; RPP= Rebots per partit; APP= Assistències per partit; VPP= Valoració per partit)

## Referències

* ↑ «Tisi Reynés anuncia su retirada a los 36 años» (en castellà). ACB.com, 26-05-2006 [Consulta: 24 juny 2020]. Arxivat 14 de març 2016 a Wayback Machine. «Còpia arxivada». Arxivat de l'original el 2016-03-14. [Consulta: 24 juny 2020].

## Enllaços externs

* Fitxa de Patrici Reynés a ACB.COM (en castellà)
# Bazegney

Bazegney és un municipi francès, situat al departament dels Vosges i a la regió del Gran Est. L'any 2007 tenia 81 habitants.

## Demografia
### Població

El 2007 la població de fet de Bazegney era de 81 persones. Hi havia 37 famílies, de les quals 15 eren unipersonals (15 homes vivint sols), 11 parelles sense fills, 7 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 42 habitatges, 37 eren l'habitatge principal de la família, 4 eren segones residències i 1 estava desocupat. 38 eren cases i 4 eren apartaments. Dels 37 habitatges principals, 31 estaven ocupats pels seus propietaris i 6 estaven llogats i ocupats pels llogaters; 1 tenia una cambra, 1 en tenia dues, 6 en tenien tres, 9 en tenien quatre i 20 en tenien cinc o més. 27 habitatges disposaven pel capbaix d'una plaça de pàrquing. A 18 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bazegney el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 8 | 70 a 74 | 4 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 0 |
| 4 | 35 a 39 | 4 |
| 4 | 30 a 34 | 4 |
| 8 | 25 a 29 | 8 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 12 |
| 12 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 49 persones, 38 eren actives i 11 eren inactives. De les 38 persones actives 32 estaven ocupades (19 homes i 13 dones) i 6 estaven aturades (2 homes i 4 dones). De les 11 persones inactives 4 estaven jubilades, 3 estaven estudiant i 4 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una entitat de l'administració pública.
L'únic servei als particulars que hi havia el 2009 era un taller de reparació d'automòbils i de material agrícola.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Bazegney a l'INSEE.
* Évolution et structure de la population Fitxa amb el detall de dades de Bazegney a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Amber Rose Revah

Amber Rose Revah (Londres, 24 de juny de 1986) és una actriu anglesa.
Va fer de Hala Hussein, la filla de Saddam Hussein, en la sèrie de la HBO/BBC House of Saddam. Més tard va aparèixer a De Paris Amb Amor (2010) i Aazaan (2011). També va treballar a les sèries Son of God i The Bible. Fa de Dinah Madani a The Punisher de Netflix.

## Biografia

Revah té antecedents polonesos per par de la seva mare i asiàtico-kenyans pel costat del seu pare.

## Filmografia

| Any | Títol | Funció | Notes |
| 2007 | The World Unseen | Begum |
| 2008 | I Can't Think Straight | Yasmin |
| 2009 | Taylors Trophy | La noia dels somnis d'en Lester | Shoft pel·lícula |
| 2009 | Henna Night | Amina | Pel·lícula curta |
| 2009 | Àgora | Sidonia |
| 2010 | De Paris amb Amor | Nichole |
| 2011 | The Devil's Double | Núvia |
| 2011 | Everywhere and Nowhere | Yasmin |
| 2011 | Love After Sunrise | Pel·lícula curta |
| 2011 | Aazaan | Sofiya |
| 2012 | The Mistery of Edwin Drood | Helena Landless |
| 2013 | The Bible | Mary Magdalene | Sèrie de televisió |
| 2013 | What Remains | Vidya Khan | Sèrie de televisió |
| 2014 | Son of God | Mary Magdalene |
| 2015 | Foyle's War | Lea Fisher | Episodi: "Trespass" |
| 2015 | Silent Witness | Yasmin Doshi | Sèrie de televisió |
| 2015–2016 | Indian Summers | Leena Prasad | Sèrie de televisió |
| 2016 | Midsomer Murders | Jessica Myerscough | Sèrie de televisió |
| 2017 | The Punisher | Dinah Madani | Sèrie de televisió |
| 2017 | Emerald city | Miranda | Sèrie de televisió |

## Referències

* ↑ SensaCine. «Amber Rose Revah». [Consulta: 25 novembre 2017].
* ↑ «H'wood star Amber Rose Revah for 'Aazaan'» (en anglès). dailybhaskar, 20-02-2011.
* ↑ Tauer, Kristen «Amber Rose Revah Defines Her Character for Marvel» (en anglès). WWD, 17-11-2017.
* ↑ «Meet the five actresses set to sizzle in Indian Summers». Mail Online.
* ↑ Button, Simon «Indian Summers' Amber Revah: I look so different from job to job» (en anglès). Express.co.uk, 20-03-2016.
# Società Sportiva Folgore/Falciano

La Società Sportiva Folgore/Falciano és un club de futbol sanmarinès de la ciutat de Serravalle.

## Palmarès

* Lliga de San Marino de futbol:
       1996–97, 1997–98, 1999-00, 2014–15, 2020–21
* Coppa Titano de San Marino:
       2014–15
* Trofeo Federale/Supercopa:
       1997, 2000, 2015

## Resultats a competicions europees

| Competició | Partits | Guanyats | Empatats | Perduts | GF | GC |
| Copa de la UEFA | 2 | - | - | 2 | 1 | 12 |

## Referències

* ↑ «S.S. Folgore Falciano Calcio >> Società». Arxivat de l'original el 2015-07-03. [Consulta: 18 abril 2011].
* ↑ Web FSGC Arxivat 2012-12-24 at Archive.is
* ↑ Plantilla eufo.de
* ↑ «La lliga de San Marino». RSSSF [Consulta: 9 abril 2024].
* ↑ S.S. Folgore Falciano Calcio >> Albo d'Oro Arxivat 2011-07-11 a Wayback Machine.
* ↑ «San Marino - List of Cup Winners». rsssf.com. [Consulta: 9 abril 2024].
* ↑ «Les copes de San Marino». rsssf.com. [Consulta: 9 abril 2024].
# Confederados

Els Confederados és el nom traduït al portuguès utilitzat per definir tots els confederats nord-americans i els seus descendents que viuen al Brasil. El procés d'immigració dels confederats nord-americans va començar després del final de la Guerra Civil dels Estats Units, i va ser encoratjat per l'emperador del Brasil, Pere II del Brasil. Els confederats van fugir de l'abolicionisme estatunidenc i esperaven poder continuar amb el seu estil de vida d'esclavitud al Brasil.
L'objectiu era establir i estimular la producció de cotó a l'Imperi del Brasil. S'estima que fins a 20.000 confederats estatunidencs van emigrar a l'Imperi del Brasil des del sud dels Estats Units després de la Guerra Civil Americana. Inicialment, la majoria es van establir a l'actual estat de São Paulo, on van fundar la ciutat d'Americana, que antigament va formar part de la ciutat veïna de Santa Bárbara d'Oeste. Els descendents d'altres confederados es trobarien més tard per tot el Brasil.
El centre de la cultura dels confederados és el cementiri Campo de Santa Bárbara d'Oeste, on van ser enterrats la majoria dels confederats originals de la regió. A causa de la seva religió protestant, van establir el seu propi cementiri. La comunitat de Confederados també va crear un Museu de la Immigració a Santa Bárbara d'Oeste per presentar la història de la immigració brasilera i destacar els seus beneficis per a la nació.
Els descendents encara fomenten una connexió amb la seva història a través de la Fraternity of American Descendants, una organització dedicada a preservar la cultura mixta única. Els Confederados també tenen una festa anual, anomenada Festa Confederada que es dedica a finançar el Cementiri del Campo. El festival està marcat per banderes confederades, vestits tradicionals d'uniformes confederats i faldilles de cèrcols, menjar del sud estatunidenc amb un toc brasiler, i balls i música popular al sud americà durant el període anterior a la guerra.

## Referències

* ↑ «Confederados». The Times-Picayune [New Orleans, Louisiana], 14-09-1865, pàg. 2.
* 1 2 «Confederados forge new cultural identity - Washington Times», 16-02-2011. Arxivat de l'original el 2011-02-16. [Consulta: 4 març 2022].
* ↑ Riker, David Afton; Edmonds, James E; Riker, David Bowman. O u��ltimo confederado na Amazo��nia (en portuguese). Place of publication not identified: publisher not identified, 1983.
* ↑ «Folha de S.Paulo - SP abriga sulista que o vento levou - 16/03/98». [Consulta: 4 març 2022].
# Azua (República Dominicana)

Azua de Compostel·la, també conegut com a Azua, és un municipi i capital de la província d'Azua de la República Dominicana. Està situat a sud de país, a pocs quilòmetres a nord de la Badia d'Ocoa i a menys de 100 quilòmetres a l'oest de Santo Domingo.
Inclou els districtes municipals (distritos municipal) de Barreras, Barro Arriba, Clavellina, Emma Balaguer Viuda Vallejo, Las Barias-La Estancia, Las Lomas, Los Jovillos, Sabana Yegua i Puerto Viejo.
Va ser fundada el 1504 pel conqueridor Diego Velázquez de Cuéller amb el nom de vila Azua de Compostela. «Azua» és el nom taíno de la regió on es va fundar el poblat, mentre «Compostel·la» (Camp de Estrelles) va ser atorgat pel colon Pedro Gallego en homenatge a la ciutat de Santiago de Compostel·la, Galícia. El 1751, Azua va ser destruïda per un fort terratrèmol el que va provocar el seu trasllat a les ribes del riu Via. Durant la Guerra de la Independència, Azua va ser l'escenari de tres batalles importants que van provocar la destrucció de la ciutat: La Batalla del 19 de Març (1844), La Batalla del Memiso (1844) i La Batalla del Nombre (1849).

## Referències

* ↑ ((Oficina Nacional de Estadistica, Departamento de Cartografia, Division de Limites y Linderos)). «Listado de Codigos de Provincias, Municipio y Distritos Municipales, Actualizada a Junio 20 del 2006» (en castellà). Arxivat de l'original el 14 març 2007. [Consulta: 12 agost 2011].

## Enllaços externs

* Azua de Compostela (Pàgina web oficiosa)
# Raja acutidens

Raja acutidens és una espècie de peix de la família dels raids i de l'ordre dels raïformes.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)
# Patró sociolingüístic

Un patró sociolingüístic (sociolinguistic pattern) és el conjunt de factors que determinen l'ús lingüístic.

## Antecedents

El concepte té el seu origen en el llegat de William Lavob (Sociolinguistic patterns), que va demostrar que la parla, un fet individual i que quedava al marge de l'estudi, en la dicotomia entre langue/parole de Ferdinand de Saussure té uns patrons sistemàtics que permeten la seva anàlisi. Per tant, en la parla real es poden formular unes regles que permeten estudiar l'aparició d'un determinat tret lingüístic d'una manera científica, fent un ús conscient i actiu del mètode empíric. Calia anar a la realitat, a la vida quotidiana, per entendre la lògica dels usos lingüístics, per trobar-ne les seves regularitats. Aquest interès de Labov va començar en l'observació de les diferents modalitats de parla en els entorns urbans, és a dir, a partir de la parla es pot saber a quin barri pertany l'emissor i amb això, la classe social. Aquest fet el va portar a estudiar el canvi lingüístic segons els trets lingüístics que són acceptats o deixats de banda pels parlants d'un determinat grup social i segons alguns trets de l'individu, com l'edat.
En paraules de Pujolar, Labov argumentà que es podien formular unes regles variables “que poden ajudar a predir la probabilitat d'aparició d'un tret lingüístic concret”. Per tant, va formular unes regles sociolingüístiques que va anomenar "variables lingüístiques".

## El cas català

Miquel Àngel Pradilla (2003) recull les aportacions més significatives sobre la perspectiva variacionista en l'àmbit català. Destaca F. Gimeno com l'introductor de la sociolingüística de la variació en l'estudi del català des de la Universitat d'Alacant. Una de les primeres contribucions és la tesi doctoral de Brauli Montoya en la qual es tracta el canvi lingüístic des d'un punt de vista sincrònic com diacrònic. Destaca, així mateix, el grup de treball coordinat a la Universitat de Barcelona i després a la Rovira i Virgili. Esmenta també els treballs en aquesta línia publicats per J. Carrera, J. Argente, A. Mas, L. Payrató, L. Pons i el mateix Pradilla.

## Referències

* ↑ M. A. Pradilla (2003). “Les representacions del variacionisme en l'àmbit de la llengua catalana. Transferències i transaccions”, a Noves S.L., 3

## Bibliografia

* Labov, W.(1983). Modelos lingüísticos. Madrid: Càtedra. Traducción José Miguel Marinas Herreras. Títol original: Sociolinguistic Patterns.
* Mollà, T.; Palanca, C. (1987). Curs de sociolingüística. Alzira: Bromera, vol. 1. Pradilla, Miquel Àngel (2003). “Les representacions del variacionisme en l'àmbit de la llengua catalana. Transferències i transaccions Arxivat 2012-02-03 a Wayback Machine.”, a Noves S.L., 3
* Pradilla, M. A. (2003). “Les representacions del variacionisme en l'àmbit de la llengua catalana.Transferències i transaccions Arxivat 2012-02-03 a Wayback Machine.”, a Noves S.L.
# Montdony

El Montdony és un curs d'aigua de la Catalunya del Nord, d'orientació nord - sud. És un curs d'aigua de la comarca del Vallespir, de règim torrencial, que neix en el vessant nord de la carena dels Pirineus, en el terme dels Banys d'Arles i Palaldà i davalla cap a fer de límit comunal entre el terme esmentat i el de Reiners. Després torna a entrar del tot en el terme dels Banys d'Arles i Palaldà, i va a abocar-se en el Tec just a l'extrem de llevant del poble dels Banys d'Arles.
Neix a l'antic terme de Montalbà, actualment integrat en el dels Banys d'Arles i Palaldà, al nord-oest de l'Avetosa i al sud-est del Molí Serrador, i discorre sobretot pel terme dels Banys d'Arles i Palaldà, dins del qual ocupa el sector de llevant, però el seu curs mitjà fa de termenal entre aquesta comuna i la de Reiners.
En aquest riu hi ha les gorgues de Montdony, als Banys d'Arles.

## Toponímia

El riu pren el seu nom del castell del mateix nom que existia al Roc de Sant Salvador, situat a la part superior de la conca. Al segle xi apareixen per la primera vegada en textos les formes Monte Domino i Monte Donno i Castrum Monte Domno. El mot llatí Castrum significa "castell". El mot Mons pot designar tant un mont o munt com un castell situat a una altura.
La segona part del nom és més problemàtica. Sens dubte, és el nom d'un propietari, sense que ningú pugui discernir si aquest es deia Dominus, Domnus o Donnus. La n es va palatalitzar gradualment, hi ha formes Doin i Doyn al segle xii i Montdony el 1400; el t intermediari tendeix a desaparèixer més tard. Una altra hipòtesi suggereix el significat del munt de la torre de l'homenatge o donjon.

## Bibliografia

* Lluís Basseda, Toponymie historique de Catalunya Nord, t. 1, Prades, Revista Terra Nostra, 1990, 796 p
* Becat, Joan. «11 - Els Banys d'Arles i Palaldà». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN 1243-2032.
* Becat, Joan. «131 - Reiners». A: Atles toponímic de Catalunya Nord. II. Montoriol-el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN 1243-2032.
* Ponsich, Pere; Lloret, Teresa; Gual, Raimon. «Els Banys d'Arles i Reiners». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Ponsich, Pierre. Els Comtats de Rosselló, Conflent, Vallespir i Fenollet. Institut d'Estudis Catalans, 2006, p. 255. ISBN 978-84-7283-877-2.
* ↑ El Montdony en els ortofotomapes de l'IGN
* ↑ «riu de Montdony». Enciclopèdia Catalana. [Consulta: 24 juny 2024].
* 1 2 Basseda 1990, p. 522
* ↑ Annales du Midi (en francès). E. Privat, 1997, p. 449.
* ↑ Jean Sagnes (dir.), , t. 2, Pau, Société nouvelle d'éditions régionales, 1985, 579-1133 p. (ISBN 2904610014)
# Camporrotuno

Camporrotuno és una localitat dins del municipi d'Aínsa-Sobrarbe, al Sobrarbe, província d'Osca, Aragó. Antigament va tenir ajuntament propi. Se situa a 12,2 km d'Aínsa a una altitud de 578 m. Les seves cases s'agrupen al voltant d'una plaça rectangular amb dues úniques entrades abovedades.
Entre les seves construccions destaca l'església parroquial del segle xvi en honor de Sant Joan amb una inscripció de 1725 que fa referència al miracle de la creu de foc i Casa Cambra del segle xvi, fundada pel Senyor de Borrastre, Infantó i que va donar origen al posterior nucli rural.
La població compta amb diverses ermites a les quals es va en Romeria el dia de la festivitat, la de Sant Llorenç el 10 d'agost i la de Santa Waldeska el 28 de maig. En una finca privada també es troba una altra en honor de Sant Climent.
# Bar el Rotllo

El Bar el Rotllo és una obra del municipi de Cassà de la Selva (Gironès) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici entre mitgeres de dues plantes. Hi ha un habitacle al pis i un bar en la planta baixa. Cal destacar la forma circular de les obertures en façana que recorden els tractaments formals del modernisme sobretot en alguns edificis comercials. La façana és tota arrebossada i pintada.

## Referències

* ↑ «El Rotllo». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2015].
# Bello

Bello és un municipi de la província de Terol, Aragó, enquadrat a la comarca del Jiloca. Té 369 habitants (2003) i té una extensió de 51 km². En el terme municipal s'hi troba el centre d'interpretació de la Laguna de Gallocanta.

## Demografia

Variació demogràfica del municipi entre 1991 i 2004 :
| 2005 | 2004 | 2001 | 1996 | 1991 |
| 334 | 351 | 369 | 411 | 474 |

## Enllaços externs

* Bello en CAI Aragó Arxivat 2012-04-03 a Wayback Machine.
* Fòrum de Bello
* El Campo de Bello Arxivat 2007-09-27 a Wayback Machine.
Viccionari